ತಾರಾಯಿದ ಚಟ್ನಿ

ತಾರಾಯಿದ ಚಟ್ನಿ ಉಂದು ದಕ್ಷಿಣ ಭಾರತೊದ ಒಂಜಿ ಮಾಮೂಲಿ ಚಟ್ನಿ. ಈ ಚಟ್ನಿನ್ ಮಲ್ಪರೆ ಸುರು ಮಲ್ತಿನಿ ದಕ್ಷಿಣ ಭಾರತೊಡೆ ಆಂಡಲಾ ಇತ್ತೆ ಇಡೀ ಭಾರತೊಡು ತಾರಾಯಿದ ಚಟ್ನಿ ತಿನರೆ ತಿಕ್ಕುಂಡು. ಅವತ್ತಂದೇ ತುಳುನಾಡ್ದ ಪ್ರತೀ ವೊಟೇಲ್ ಲೆಡ್ ತಾರಾಯಿದ ಚಟ್ನಿ ಇಪ್ಪಂದೆ ವೊವ್ ತೆನಸ್‌ನ್ಲಾ ಬಲಸುಜೆರ್. ದಾಯೆ ಪಂಡ್ಂಡ ಉಂದೆನ್ ಮಲ್ಪರೆ ಮಸ್ತ್ ಸುಲಭಲಾ ಅಂಚನೆ ತುಳುನಾಡೊರ್ಮೆ ತಾರಾಯಿಗ್ ಬರ ಇಜ್ಜಂದಿನೈರ್ದ್ ಉಂದು ಮಾತ ಕಡೆಟ್ಲಾ ತಿಕ್ಕುಂಡು. ತಾರಾಯಿಡ್ ಕರ್ಬದಂಶ, ಫೈಬರ್ ದಂಶ ಮಸ್ತ್ ಇತ್ತಿನೈರ್ದಾವರ ಆರೋಗ್ಯಗ್ಲಾ ಎಡ್ಡೆ.

 ತಾರಾಯಿದ ಚಟ್ನಿದ ಇತಿಹಾಸೊ 
 ಚಟ್ನಿ ಪದೊತ್ತ ಪುಟ್ಟು 
ಚಟ್ನಿ ಪನ್ಪಿನ ಪದೊ ಹಿಂದಿದ ಚಟನಿ, ಚಾಟ್ನಿರ್ದ್ ಬೈದ್ಂಡ್. ಹಿಂದಿಡ್ ಚಾಟ್ನಾ ಪಂಡ 'ನೆಕ್ಕುನು' ಅತ್ತ್ಂಡ 'ಬಡವಾದ್ ತಿನ್ಪಿನ' ಪಂಡ್‍ದ್ ಅರ್ತ.

 ಮೊಗೊಲೆರೆನ ಕಾಲೊಡ್ ಚಟ್ನಿ 
ಭಾರತೊಗು ಚಟ್ನಿನ್ ಪರಿಚಯ ಮಲ್ತ್‍ದ್ ಕೊರಿನಕುಲು ಮೊಗಲ್ ರಾಜೆರ್.

 ಚಟ್ನಿನ್ ಭಾರತೊಡ್ ಮಲ್ಪರೆ ಸುರು ಮಲ್ತಿನಿ ಏಪ?  
ಮೊಘಲ್ ಚಕ್ರವರ್ತಿ ಷಹಜಹಾನ್‌ಗ್ ಹುಷಾರಿಪ್ಪಂದಿನಪಗ 17ನೇ ಶತಮಾನೊಡು ಚಟ್ನಿದ ಇನ್ನಲೆ ಈ ಕತೆಕ್ಲೆಡ್ ಉಂಡು. ದಂತಕತೆತ್ತ ಪ್ರಕಾರೊ, ಮರ್ದ್ ಕೊರ್ಪಿನ ನೆವನೊಡು, ಹಕೀಮೆರ್ ರುಚಿಯಾದಿತ್ತಿನ ಮಸಾಲೆ ಇತ್ತಿನ ತೆನಸ್‌ನ್ ಜೀರ್ಣೆ ಆವರೆ ಸುಲಬ ಆಯ್ನೈರ್ದಾವರ ರಾಜೆ ಷಹಜಹಾನ್‌ಗ್ ಕೊರೊಡುಂದು ಪನ್ಪೆರ್. ಅಪಗ ರಾಜೆಗ್ ಮುಂಗೆ ಬೈದಿನ ಪದೆಂಗಿ, ಬೀಜೊಲೆನ್ ತಿನರೆ ಕೊರ್ನಗ ಅವೆತೊಟ್ಟುಗು ಪುದೀನ, ಜೀರಿಗೆ, ಬೆಳ್ಳುಳ್ಳಿ, ನುಂಗುದಿನ ಶುಂಠಿ, ಪುಲಿ ಇಂಚಿನ ಸಾಮಾನ್ ಪಾರ್ದ್ ಚಟ್ನಿಲಾ ಕೊರಿಯೆರ್. ಅವ್ವೇ ಸುರು ಭಾರತೊಡು ಚಟ್ನಿ ಮಲ್ತಿನಿ ಪಂಡ್‍ದ್ ಕತೆಕ್ಕುಲು ಪನ್ಪುಂಡು.

 ಬೋಡಾಯಿನ ಸಾಮಾನುಲು 
 ಪೆರೆದಿನ ತಾರಾಯಿ - ಮುಕ್ಕಾಲ್ ಕಪ್.
 ಶುಂಠಿ - ಎಲ್ಯ ತುಂಡು.
 ಕಾಯ್ಮುಂಚಿ - ೧/೨
 ಕಡ್ಲೆಸಲಾಯಿ - ಅರ್ದ ಚಮ್ಚ.
 ಜೀರ್ದರಿ - ಅರ್ದ ಚಮ್ಚ.
 ಉಪ್ಪು - ರುಚಿಗ್ ಬೋಡಾಯ್ನಾತ್.
 ಬೇವಿರೆ, ದಾಸಿಮಿ, ೪ ಅರಿ ಬೊಲ್ಲುಲ್ಲಿ (ಒಗ್ಗರಣೆಗ್).https://foodviva.com/coconut-recipes/coconut-chutney-recipe/

 ಮಲ್ಪುನ ವಿದಾನೊ 
ಬಾಣಲೆಡ್ ಕಡ್ಲೆಸಲಾಯಿ, ಜೀರ್ದರಿನ್ ಪೊತ್ತುದು ದೀವೊಡು. ಅವೆರ್ದ್ ಬುಕ್ಕೊ ಪೆರೆದಿನ ತಾರಾಯಿ, ಮುಂಚಿ, ಶುಂಠಿ, ಉಪ್ಪು, ಪೊತ್ತುದಿ ಸಾಮಾನ್ ಪಾರ್ದ್ ಚೂರು ನೀರ್ ಮಯ್ತ್‌‍ದ್ ಸನ್ನ ಕಡೆವೊಡು. ಕಡೆಯ್ ಬುಕ್ಕೊ ಬಾಣಲೆಗ್ ಚೂರು ಎಣ್ಣೆ ಮಯ್ತ್‌ದ್ ಬೊಲ್ಲುಲ್ಲಿ, ದಾಸಿಮಿ, ಬೇವಿರೆ ಪಾರ್ದ್ ಒಗ್ಗರಣೆ ಕೊರೊಡು.https://www.indianveggiedelight.com/coconut-chutney-recipe-nariyal-chutney/

 ಚಟ್ನಿ ಗಲಸುನೆ 
 ಇಡ್ಲಿ.
 ಉರ್ದುದ ದೋಸೆ, ರವ ದೋಸೆ, ತೆಲ್ಲಾವು.
 ಬಟಾಟಂಬಡೆ.

 ತಾರಾಯಿ ಗಲಸ್‌‌ದ್ ಮಲ್ಪಿನ ಚಟ್ನಿಲು 
 ಕೊತ್ತಂಬರಿ ತಪ್ಪು ಚಟ್ನಿ.
 ಕೆಂಪುಮುಂಚಿದ ತಾರಾಯಿದ ಚಟ್ನಿ.
 ಪುದೀನ ಚಟ್ನಿ.
 ನುಂಗೆಲ್ ಮೀನ್‌ದ ಚಟ್ನಿ.
 ಕುಕ್ಕುದ ಚಟ್ನಿ.
 ತಿಮರೆದ ಚಟ್ನಿ.

 ಬೇತೆ ಬಾಸೆಲೆಡ್ ತಾರಾಯಿದ ಚಟ್ನಿ 
 ಹಿಂದಿ - ನಾರಿಯಲ್ ಕೀ ಚಟ್ನಿ.
 ಕನ್ನಡ - ಕಾಯಿ ಚಟ್ನಿ, ತೆಂಗಿನಕಾಯಿ ಚಟ್ನಿ.
 ಇಂಗ್ಲಿಷ್ - ಕೋಕೋನಟ್ ಚಟ್ನಿ.
 ತಮಿಳ್ - ತೆಂಗಾಯಿ ಚಟ್ನಿ.

 ಬಗೆ ಬಗೆತ್ತ ಚಟ್ನಿ 
 ತಿಮರೆದ ಚಟ್ನಿ 
 ಕುಕ್ಕುದ ಚಟ್ನಿ
 ನುಂಗೆಲ್ ಮೀನ್ ಚಟ್ನಿ
 ಎಟ್ಟಿ ಪೊಡಿ ಚಟ್ನಿ
 ಪುನರ್ ತಪ್ಪು ಚಟ್ನಿ

 ಉಲ್ಲೇಕೊಲು 

ವರ್ಗೊ:ತೆನಸ್
ವರ್ಗೊ:ತುಳುವೆರೆ ಆಟಿ ತಿಂಗೊಲು